3. การประกอบธุรกิจของแต่ละสายผลิตภัณฑ์

3.1 ผลิตภัณฑ์เครื่องสำอาง

  (1) ลักษณะผลิตภัณฑ์หรือบริการ

บริษัทฯ เป็นผู้แทนจำหน่ายผลิตภัณฑ์เครื่องสำอางคุณภาพสูง
ภายใต้เครื่องหมายการค้าที่จดลิขสิทธิ์จากต่างประเทศ และในประเทศ อาทิเช่น เครื่องสำอาง
Covermark, O’Leary, Acseine, K.ma, Evian, ผลิตภัณฑ์เกี่ยวกับการดูแลและรักษาเส้นผม
Sencience, Zotos Design Freedom, ISO, BSC Hair care, ผลิตภัณฑ์น้ำหอม
Iceberge, Ferrari และผลิตภัณฑ์เครื่องสำอางสำหรับการดูแลผิวพรรณ Qi Shiseido
Esthetics ซึ่งแต่ละผลิตภัณฑ์จะสนองความต้องการของผู้บริโภคแต่ละระดับได้อย่างครอบคลุม
ในทุกช่องทางการจำหน่ายที่มี เช่นในห้างสรรพสินค้า ศูนย์บริการความงาม ร้านเสริมสวย Modern
Trade ทั้งในกรุงเทพ และต่างจังหวัด โดยมีพนักงานขายที่ผ่านการอบรมความรู้เกี่ยวกับผลิตภัณฑ์
เทคนิคการขาย และการบริการที่มีคุณภาพคอยให้คำแนะนำ และบริการลูกค้าเป็นอย่างดี

  (2) การตลาดและภาวะการแข่งขัน

ตลาดเครื่องสำอางในปัจจุบัน มีการนำสินค้าที่มีชื่อเสียงในต่างประเทศเข้ามาจำหน่ายมากขึ้น
ซึ่งสินค้าในระดับบนได้เน้นคุณภาพของผลิตภัณฑ์ และการตกแต่งเคาน์เตอร์ ณ
จุดจำหน่ายในห้างสรรพสินค้าให้ดูโดดเด่น และมีเอกลักษณ์เป็นหลักสำคัญ จึงทำให้เกิดการแข่งขัน
และผลักดันให้ธุรกิจในตลาดนี้ เติบโตขยายตัวขึ้นเป็นอย่างมาก

สินค้าเครื่องสำอางของบริษัทฯ ได้รับอิทธิพลจากการเติบโตเพิ่มขึ้นของตลาดด้วยเช่นกัน
ทั้งนี้เกิดจากความมุ่งมั่นของบริษัทฯ ในด้านต่างๆ
การพัฒนาสินค้าใหม่ให้มีคุณภาพสินค้ามากยิ่งขึ้นจนได้รับความเชื่อถือในคุณภาพที่ดีจากลูกค้ามาโดยตลอด
อีกทั้งการจัดจำหน่ายที่ครอบคลุมในทุกช่องทางอาทิเช่น ในห้างสรรพสินค้า ในร้านค้าตัวแทน
ร้านเสริมสวย และศูนย์บริการความงามทั่วทุกภูมิภาคของประเทศ
การทำกิจกรรมทางการตลาดโดยเน้นการส่งเสริมการขายที่สามารถโน้มน้าวให้ผู้บริโภคสนใจซื้อสินค้า
และการประชาสัมพันธ์ผลิตภัณฑ์ให้เป็นที่นิยมรู้จักกันอย่างแพร่หลายในวงการบันเทิงต่างๆเช่น
การประกวดนางงาม และการสนับสนุนทางด้านสังคมที่ได้ดำเนินมาโดยตลอด
จึงทำให้บริษัทสามารถขยายสัดส่วนของตลาดได้เพิ่มขึ้น

นอกจากนี้บริษัทฯ ยังได้ขยายการจัดจำหน่ายเครื่องสำอางควบคู่ไปกับการให้บริการ
จนทำให้ลูกค้าได้รับความประทับใจในคุณภาพ และการบริการที่ดี
ซึ่งทำให้บริษัทประสบผลสำเร็จในการดำเนินธุรกิจที่สามารถสนองความต้องการของผู้บริโภคได้เป็นอย่างดี
อีกทั้งยังได้สร้างความสัมพันธ์อันดีกับลูกค้า และคู่ค้ามาอย่างยาวนาน
ซึ่งเป็นการเสริมสร้างความมั่นคง และศักยภาพของธุรกิจได้อย่างยั่งยืนต่อไปในอนาคต

  (3) การจัดหาผลิตภัณฑ์หรือบริการ

บริษัทฯ ได้ให้ความสำคัญต่อการเลือกสรรสินค้า
และเพิ่มผลิตภัณฑ์ใหม่เพื่อให้ผู้บริโภคสามารถใช้ผลิตภัณฑ์เครื่องสำอางอย่างมีคุณภาพมาตรฐานที่ดี
ทั้งสินค้าที่นำเข้าจากต่างประเทศ และที่ผลิตในประเทศ
ซึ่งส่วนใหญ่ได้สั่งซื้อผ่านโรงงานที่มีมาตรฐานในระดับสากล มีความเชี่ยวชาญในกระบวนการผลิต
และการควบคุมคุณภาพเครื่องสำอางมานานนับปี
โดยมีเจ้าของลิขสิทธิ์จากต่างประเทศกำกับดูแลอย่างใกล้ชิด

3.2 ผลิตภัณฑ์ เครื่องนุ่งห่ม

  (1) ลักษณะผลิตภัณฑ์หรือบริการ

บริษัทฯ เป็นผู้จัดจำหน่ายผลิตภัณฑ์เครื่องนุ่งห่มประเภท ชุดนอนสตรี ชุดชั้นในสตรี ชุดกีฬา
และชุดว่ายน้ำ ภายใต้ลิขสิทธิ์เครื่องหมายการค้า Guy Laroche แต่เพียงผู้เดียวในประเทศไทย
สินค้าดังกล่าวได้รับการผลิตจากวัตถุดิบที่มีคุณภาพ มีการออกแบบที่ทันสมัย
มีรสนิยมโดดเด่นด้วยผ้าลูกไม้ ตลอดจนวิธีการตัดเย็บอย่างประณีต
เพื่อให้เหมาะกับสุภาพสตรีในทุกสรีระ สินค้าส่วนใหญ่จะจำหน่ายในห้างสรรพสินค้าชั้นนำทั่วประเทศ
โดยมีพนักงานขายคอยบริการให้คำแนะนำเกี่ยวกับสินค้า
และนอกจากนี้บริษัทยังได้จัดจำหน่ายผลิตภัณฑ์ใหม่ของชุดชั้นในสตรี ภายใต้เครื่องหมายการค้า
Gunze ที่มีชื่อเสียง และมีเอกลักษณ์โดดเด่นจากประเทศญี่ปุ่น โดยใช้วัตถุดิบจากผ้าฝ้ายชนิดดี
มีคุณภาพสูง

  (2) การตลาดและภาวะ การแข่งขัน

ภาวะการแข่งขันของตลาดชุดนอน ชุดชั้นในสตรี
ได้มีการพัฒนาทางด้านผลิตภัณฑ์ให้มีความหลากหลายรูปแบบ และมีความเป็นแฟชั่นมากยิ่งขึ้น
ซึ่งเป็นไปตามกระแสความต้องการของกลุ่มผู้บริโภคยุคใหม่ ผลิตภัณฑ์ Guy Laroche
ได้มุ่งเน้นการออกแบบให้มีความสวยงาม ทันแฟชั่น อีกทั้งมีการดำเนินกิจกรรมทางตลาด การโฆษณา
และประชาสัมพันธ์ในรูปแบบของ IMC (Integrated Marketing Communication)
จึงทำให้ผลิตภัณฑ์ Guy Laroche ได้รับความนิยม จนเป็นที่รู้จักของผู้บริโภคมากยิ่งขึ้น

  ผลิตภัณฑ์ Gunze ได้พัฒนาเพิ่มคอลเลคชั่นใหม่เพื่อเน้นจัดจำหน่ายในช่องทางของ โมเดอร์น

เทรดที่มีการขยายตัวอย่างต่อเนื่อง ซึ่งทำให้ผู้บริโภคนั้นได้รับความสะดวกในการซื้อผลิตภัณฑ์ Gunze

อย่างไรก็ตามแม้ภาวะเศรษฐกิจในช่วงไตรมาสที่ 2 ปี 2546 ประสบปัญหาวิกฤต
ที่เกิดจากการระบาดของโรคคุ้มกันบกพร่อง (SARs) ผลิตภัณฑ์ในกลุ่มเครื่องนุ่งห่มของบริษัทฯ
ยังคงสามารถสร้างยอดขายเพิ่มขึ้นได้อย่างต่อเนื่อง
ซึ่งเป็นผลมาจากการมุ่งเน้นผลิตภัณฑ์ให้มีคุณค่าและคุณภาพสูง
เพื่อสร้างความพึงพอใจสูงสุดให้กับผู้บริโภค

  (3) การจัดหาผลิตภัณฑ์หรือบริการ

บริษัทฯ
ได้จัดซื้อผลิตภัณฑ์ในกลุ่มเครื่องนุ่งห่มจากโรงงานผู้ผลิตในประเทศที่มีเทคโนโลยีเครื่องจักรที่ทันสมัย
มีกรรมวิธีการตัดเย็บที่มีความประณีต และมีประสิทธิภาพสูง
จนได้รับความไว้วางใจจากเจ้าของลิขสิทธิ์จากต่างประเทศผลิตสินค้าให้กับบริษัทฯโดยตรง